Bygningen var funksjonelt innredet for sin tid. I første etasje fantes klasserom, tegnesal og lærerværelse, mens andre etasje huset håndarbeidssal og leilighet for pedellen, eller vaktmesteren. Skolen var også utstyrt med en gymnastikksal, som senere har blitt revet. Gymnastikk var i begynnelsen frivillig og ble arrangert på fridager. Dessuten hadde gutter og jenter gym hver for seg.